الإدعاء
- فيديو منتشر بشكل كبير جدًا على إنه لمظاهرة بـ"الشوم والأسلحة البيضاء في شوارع القاهرة متجهة إلى السفارة الإسبانية"، كاحتجاج على إصابة نجمنا محمد صلاح على إيد الأسباني سيرجيو راموس في نهائي أبطال أوروبا.
– الكلام ده مش صحيح، دي مسيرة من فعاليات “مولد سيدي أبي الحجاج” في الأقصر✅✅.
– اللى حصل إن شباب الأقصر رفعوا صورة محمد صلاح خلال بدء فعاليات “دورة مولد سيدي أبي الحجاج” يوم 30 أبريل اللي فات، وعادة ما بتطوف مواكب المولد شوارع المدينة على وقع الأغاني الصوفية والشعبية.
– الدورة عبارة عن احتفال صوفي وشعبي يُحتفل به سنويًا فى ليلة النصف من شعبان، لإحياء ذكرى مولد الإمام أبو الحجاج الأقصري.
– لو أخدنا بالنا في يافطة مرفوعة وعليها صورة صلاح ومكتوب تحتها “شباب الأقصر”.
– سبق وكتبنا عن الفيديو ده قبل كده بعد منتشر كلام على إنه مسيرة بالشوم لدعم محمد صلاح.